stanford-oval/wikipedia huggingface dataset:
Kylmäverihevosten Suur-Hollola-ajo

| Kylmäverihevosten Suur-Hollola-ajo |
| --- | --- |
Kilpailupaikka:  Jokimaan ravirata
Maa:   Suomi
Perustettu:  1993
Matka:  2140 m
Rotu:  Suomenhevoset
Sukupuoli:  Oriit/ruunat, tammat
Ikä:  4–16-vuotiaille
Kilpailuennätys:  20,3 (Jokivarren Kunkku 2015)
Voitokkain hevonen:  Viesker, 5 voittoa
Voitokkain ohjastaja:  Kaarlo Ahokas, 5 voittoa
Ensimmäinen palkinto:  31 250 € (2016)
Kylmäverihevosten Suur-Hollola-ajo on Lahdessa Jokimaan raviradalla vuodesta 1993 lähtien järjestetty suomenhevosten suurkilpailu. Ensimmäisinä vuosina se oli avoin myös ruotsalaisille ja norjalaisille kylmäverisille, mutta nykyään se on rajattu pelkästään suomenhevosille.
Kilpailu juostaan kesä-heinäkuun vaihteessa juhannuksen jälkeisenä viikonloppuna samaan aikaan lämminveristen Suur-Hollola-ajon kanssa. Vuonna 2012 kilpailun ensimmäinen palkinto oli 30 000 euroa.
Kylmäveristen Suur-Hollola juostaan tasoitusajona 2140 metrin perusmatkalla. Juostava matka määräytyy hevosen sukupuolen ja iän mukaan;
2140 m, 5-vuotiaat
2160 m, 6-vuotiaat sekä 7-vuotiaat ja vanhemmat tammat
2180 m, 7-vuotiaat oriit ja ruunat
2200 m, 8-vuotiaat ja vanhemmat oriit ja ruunat
Kylmäverihevosten Suur-Hollola-ajo 1993–2024

| Vuosi | Voittaja | Ohjastaja | Voittoaika |
| --- | --- | --- | --- |
| 1993 | Ponseri | Anssi Niininen | 24,0 |
| 1994 | Pette | Harri Koivunen | 24,1 |
| 1995 | Rikhart1 | Pekka Vilpponen | 25,6 |
| 1996 | Kihin-Hiski | Ahti Antti-Roiko | 23,5 |
| 1997 | Viesker | Kaarlo Ahokas | 23,9 |
| 1998 | Viesker | Kaarlo Ahokas | 23,9 |
| 1999 | Viesker | Kaarlo Ahokas | 26,2 |
| 2000 | Viesker | Kaarlo Ahokas | 25,0 |
| 2001 | Tino | Veli-Erkki Paavola | 23,9 |
| 2002 | Santeri Dahlia | Jukka-Pekka Kauhanen | 22,9 |
| 2003 | Viesker | Kaarlo Ahokas | 23,6 |
| 2004 | Saran Salama | Tapio Perttunen | 24,2 |
| 2005 | Saran Salama | Tapio Perttunen | 23,5 |
| 2006 | Saran Salama | Tapio Perttunen | 22,0 |
| 2007 | Saran Salama | Tapio Perttunen | 22,4 |
| 2008 | Auraus | Mikko Särkelä | 21,4 |
| 2009 | Hullumies | Seppo Sarkola | 24,2 |
| 2010 | Pihlajan Aaroni | Akseli Lahtinen | 23,0 |
| 2011 | Pihlajan Aaroni | Akseli Lahtinen | 23,8 |
| 2012 | Sörkän Sälli | Tero E. Mäenpää | 22,1 |
| 2013 | Turoveli | Hannu Hietanen | 22,5 |
| 2014 | Jokivarren Kunkku | Ari Moilanen | 22,9 |
| 2015 | Jokivarren Kunkku | Jorma Kontio | 20,3 |
| 2016 | Jokivarren Kunkku | Jorma Kontio | 21,5 |
| 2017 | Tähen Toivomus | Henri Bollström | 21,4 |
| 2018 | Costello | Risto Tupamäki | 21,6 |
| 2019 | Pyörylän Paroni | Mika Forss | 22,1 |
| 2020 | Evartti | Santtu Raitala | 22,9 |
| 2021 | Parvelan Retu | Hannu Torvinen | 21,1 |
| 2022 | Parvelan Retu | Hannu Torvinen | 21,5 |
| 2023 | Evartti | Santtu Raitala | 21,2 |
| 2024 | V.G. Voitto | Ari Moilanen | 21,8 |
Lähde

1 Lähdön voittaja Uno hylättiin myöhemmin doping-rikkomuksen vuoksi.
Makulaku

Luomulakritsaa.
Makulaku Lakritsa Oy on vuonna 1994 perustettu suomalainen perheyritys. Yrityksen pääkonttori ja tehdas sijaitsevat Porvoossa. Yhtiö valmistaa sekä mustaa lakritsia että kehittelemiään täytelakritsoja. Vuonna 2011 yhtiö investoi toimitilojen laajennukseen ja kolmanteen tuotantolinjaan noin kolme miljoonaa euroa.
Makulakun lakritsan kansainvälinen myynti on huomattava osa yhtiön liiketoiminnasta. Tuotteita viedään 15 maahan joko Makulakun omilla tuotemerkeillä tai jälleenmyyjien tuotemerkeillä.
Tuotteet

Makulaku on valmistanut luomulakritsia vuodesta 1997 lähtien. Täyteluomulakritsien tuotanto alkoi vuonna 2011. Luomulakritsa on kehitetty Viikki Food Centren kanssa ja se on valmistettu EU:n luomutuotevaatimusten mukaisesti. Luomutäytelakritsoita valmistetaan useaa eri makua. Tärkeimmistä raaka-aineista vain vehnäjauho on peräisin Suomesta. Tuotteen kehitystyö kesti kolme vuotta. Luomutäytelakritsa sai Luomuliiton Vuoden Luomutuote 2011 -valinnoissa kunniamaininnan.
Aiheesta muualla

Makulakun kotisivut
Malta (täsmennyssivu)

Malta tarkoittaa seuraavia:
Malta, saarivaltio Välimerellä
Malta, Maltan pääsaari
malta, Maltalla puhuttava kieli
Malta, kaupunki Latviassa
Malta, järvi Puolassa
Malta, paikkakunta Idahossa Yhdysvalloissa
Malta, paikkakunta Illinois’ssa Yhdysvalloissa
Malta, paikkakunta Montanassa Yhdysvalloissa
Malta, paikkakunta New Yorkissa Yhdysvalloissa
Malta, paikkakunta Ohiossa Yhdysvalloissa.
Malta, ruotsalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Malta”, voi hakea sivunnimihaulla, laajalla sivunnimihaulla tai tekstihaulla.
Mancala

Awalé, Mancala-peli Norsunluurannikolta
Kalaha Ghanasta
Kaksi mancalan pelaajaa
Mancala on yksi maailman vanhimmista lautapeleistä ja etenkin Afrikan ja Aasian maissa suosittu lautapelityyppi, joka perustuu pikkukivien tai vastaavien pelimerkkien "kylvämiseen" pelilaudalla oleviin koloihin. Parhaiten länsimaissa tunnettuja ryhmän pelejä ovat oware, kalaha, omweso ja bao. Omweso on Ugandan kansallispeli.
Suomessa on myyty Kolokolo-nimistä peliä, johon kuuluu mancala-pelien pelaamiseen soveltuva pelilauta ja pelimerkkejä. Pelin nimi on kuitenkin suomalaisten markkinoijien keksimä eikä vastaa afrikkalaisten tai aasialaisten pelien nimiä.
Pelaaminen

Tyypillinen mancala on kaksinpeli, jossa pelilauta on jaettu kahtia: kummallakin pelaajalla on esimerkiksi kuusi koloa ja varastokolo eli mancala. Ennen pelin alkua kolot varastoa lukuun ottamatta täytetään pelimerkeillä, esimerkiksi kolme tai neljä kiveä kuhunkin koloon. Pelin siirto muodostuu yleensä siitä, että pelaaja poimii jostain oman puolensa kolosta kaikki pelimerkit ja "kylvää" ne yksitellen seuraaviin koloihin, tavallisesti pelilautaa vastapäivään kiertäen. Jos viimeinen jyvä sattuu ennestään oman puolen tyhjään koloon, pelaaja saa "kaapattua" vastapäätä olevasta toisen pelaajan kolosta kaikki pelimerkit omaan mancalaansa. Yksinkertaisimmissa peleissä voittaja on se, joka saa suuremman varaston.
Monet mancala-pelit ovat säännöiltään huomattavastikin tätä monimutkaisempia. Vaativimmissa mancala-peleissä pelitilanteiden monipuolisuus ja haastavuus voi vastata jopa shakin tai go:n kaltaisten pelien tasoa.
Nimistön ongelmista

Mancala-pelien tutkimukseen on tuonut ongelmia se, että pelien samoista versioista käytetään eri kulttuureissa eri nimityksiä. Itse asiassa nimi Mancala viittaa yhteen arabialaiseen versioon peleistä. Se ei ole sopiva pelien yleisnimeksi, vaikka sitä siinä tehtävässä käytetäänkin. Muutamat pelitutkijat suosittelevat peliperheen yleisnimeksi pelitekniikkaan liittyviä termejä "Count and Capture" eli "Laske ja ryöstä" tai Sowing games eli Kylvöpelit. Peli oli pelattavissa joissain Nokian puhelinmalleissa nimellä "Bantumi".
Aiheesta muualla

Wikimedia Commonsissa on kuvia tai muita tiedostoja aiheesta .
Kalaha-pelin säännöt (suomeksi)
Mancala Snails - selaimessa toimiva Java-mancala
Kansainvälinen Oware-yhdistys
Englanninkielinen Mancalawiki Mancalaworld
Laleh

| Laleh Pourkarim |
| --- | --- |

Henkilötiedot
Syntynyt: 10. kesäkuuta 1982 (ikä 42) Bandar-e Anzali, Iran
Ammatti:  muusikko, näyttelijä
Muusikko
Taiteilijanimi:  Laleh
Aktiivisena:  2005–
Tyylilajit:  popmusiikki
Soittimet:  kitara, laulu
Levy-yhtiöt:  Warner Music Sweden
Aiheesta muualla
www.laleh.se
  [ Muokkaa Wikidatassa ] [ ohje ]  
Laleh Pourkarim (s. 10. kesäkuuta 1982, Bandar-e Anzali, Iran) on iranilais-ruotsalainen laulaja-lauluntekijä ja näyttelijä, joka asuu Tullingessa, Tukholman ulkopuolella.[lähde? ]
Hän muutti Ruotsiin kaksitoistavuotiaana ja meni kouluun Angeredissa, Göteborgissa. Tätä ennen hän oli asunut Azerbaidžanissa ja Minskissä Valko-Venäjällä.
Laleh tuotti ja kirjoitti itse vuonna 2005 esikoisalbuminsa, jolla hän laulaa kolmella eri kielellä: englanniksi, ruotsiksi ja persiaksi.[lähde? ] Ensimmäinen single ”Invisible” julkaistiin helmikuussa 2005 levy-yhtiö Warnerin jakelemana.[lähde? ] Toinen single ”Live Tomorrow” nousi suurhitiksi ja pysyi Ruotsin radion kolmoskanavan (popkanava) soitetuimpien listalla pitkään lyöden kanavan 20-vuotisen historian aiemmat listasijoitusennätykset.[lähde? ] Hän oli ehdolla seitsemän Grammis-palkinnon saajaksi, ja voitti kolme sarjaa: Vuoden artisti, Vuoden tuottaja ja Vuoden tulokas.[lähde? ] Lalehin toinen albumi ilmestyi vuonna 2006. Vuotta myöhemmin hän teki kappaleen ”Snö” elokuvaan Arn. Tämän jälkeen hän katosi kuitenkin julkisuudesta kunnes vuoden 2009 alussa tuli ulos hänen kolmas pitkäsoittonsa Me and Simon.[lähde? ] Vuonna 2009 hän teki myös ensimmäisen suuremman oman Ruotsin kiertueensa. Vuonna 2010 hän teki yhteiskiertueen toisen Grammis-suurvoittajan Lars Winnerbäckin kanssa.[lähde? ]
Hänellä oli myös suuri näyttelijärooli ruotsalaisessa, Josef Faresin ohjaamassa elokuvassa Jalla! Jalla! (2000).[lähde? ]
Laleh Pourkarim on merkittävän iranilaisen sosiologin, Houshang Pourkarimin, tytär.
Diskografia > Albumit

Laleh (2005)
Prinsessor (2006)
Me And Simon (2009)
Sjung (2012)
Colors (2013)
Kristaller (2016)
Vänta (2019)
Postcards (2019)
Vatten (2022)
Diskografia > Singlet

”Invisible (My Song)” (2005)
”Storebror” (2005)
”Live Tomorrow” (2005)
”Forgive but Not Forget” (2006)
”November” (2006)
”Det är vi som bestämmer” (2006)
”Snö” (2007)
”Closer” (2007)
”Call On Me” (2007)
”Simon Says” (2009)
”Bjurö klubb” (2009)
”Big City Love” (2009)
”Mysteries” (2010)
”Some Die Young” (2012)
”Colors” (2013)
"Bara få va mig själv" (2016)
"Tack förlåt" (2019)
"Knock Knock" (2019)
"City of Angels" (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (ruotsiksi)
Laleh Myspacessa (englanniksi)
Laleh YouTube-sivustolla (englanniksi)
Laleh Internet Movie Databasessa. (englanniksi)
M/S ULS Ferry 1

| M/S ULS Ferry 1 |
| --- | --- |
 Kapella Tallinnan satamassa 16. syyskuuta 2012.
Tyyppi:  Rahtilaiva
Lippuvaltio:   Albania
Kotipaikka:  Durrës
IMO-numero:  7369118
MMSI-numero:  201100150
Tunnuskirjaimet:  ZAD18
Aiemmat nimet:  1974–1978: Duke of Yorkshire 1978–1993: Marine Evangeline 1993–1995: Spirit of Boulogne 1995–1998: Marine Evangeline 1998–2012: Kapella 2012–2017: ULS Ferry 1
Aiemmat omistajat:  1974–1975: A/S Larvik-Frederikshavnferjen 1975–1978: Unilever Norfolk Line 1978: CN Marine 1978–1986: Royal Lease Ltd 1986: CN Marine Inc 1986–1998: Marine Atlantic Dieppe 1998–2012 Hansatee
Rakennustelakka:  Kristiansands Mekaniske Verksted, Kristiansand, Norja
Rakennusnumero:  221
Luovutettu:  6. kesäkuuta 1974
Tekniset tiedot
Pituus:  110,14 m
Leveys:  17,51 m
Syväys:  5,77 m
Bruttovetoisuus (GT):  7 564
Koneisto:  4 × 16-cyl, Normo diesel
Koneteho:  7 609 kW
Nopeus:  27 km/h
Nopeus:  14,5 kn
Hyttejä:  50
Lastikapasiteetti:  590
Lähteet:  
M/S ULS Ferry 1 (IMO 7369118) on ro-ro-rahtialus. Alus on rakennettu vuonna 1974 Kristiansands Mekaniske Verkstedin telakalla, Kristiansandissa, Norjassa. ULS Ferry 1 on rekisteröity Panaman lipun alle, ja sen kotisatama on Panamá.
Tekniset tiedot

Pituutta laivalla on 110,14 metriä, leveyttä 17,51 metriä ja syväys on 5,77 metriä. Laivan koko tilavuus (bruttovetoisuus) (GT) on 7 564. Aluksen lastikapasiteetti on 590 metriä. Laivan huippunopeus on 14,5 solmua.
Tekniset tiedot > Alustyyppi

ULS Ferry 1 on ro-ro-alus (roll on roll off), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.
Käyttöhistoria > 1974–1985

Alus laskettiin vesille nimellä Cord Adeler. 6. kesäkuuta 1974 alus luovutettiin norjalaisen A/S Larvik-Frederikshavnferjenin omistukseen, joka antoi alukselle nimen Duke of Yorkshire. 9. kesäkuuta 1974 alus aikarahdattiin eli vuokrattiin Norfolk Linen liikenteeseen reitille Scheveningen–Middlesbrough. Liikenne alkoi 11. kesäkuuta. 14. lokakuuta 1975 Duke of Yorkshire siirtyi Alankomaiden lipun alle. 15. marraskuuta 1975 Unilever Norfolk Line osti aluksen. 28. kesäkuuta 1976 aluksen ollessa matkalla Teesportista Esbjergiin syttyi konehuoneessa tulipalo. Palon vuoksi alus jouduttiin hinaamaan Rotterdamiin, jonne se saapui 30. kesäkuuta. Korjaustyöt kestivät noin seitsemän viikkoa. Tammikuussa 1977 alus aikarahdattiin P&O Normandy Ferriesin Boulognen ja Doverin väliseen liikenteeseen kahdeksi viikoksi. Tämän jälkeen alus aikarahdattiin tuntemattomalle varustamolle, joka käytti sitä Shernessin ja Länsi-Afrikan välisessä liikenteessä.
Maaliskuussa 1978 kanadalainen CN Marine osti aluksen, minkä jälkeen alus lähti telakalle St. John'siin, Newfoundlandiin. Myöhemmin maaliskuussa alus sai nimen Marine Evangeline, ja se rekisteröitiin Royal Lease Ltd:n omistukseen. Huhtikuussa alus aloitti liikennöinnin Yarmouthin ja Portlandin välillä. 30. maaliskuuta 1983 Marine Evangeline siirtyi reitille Yarmouth–Bar Harbour.
Käyttöhistoria > 1986–

Vuonna 1986 alus rekisteröitiin CN Marine Inc:in omistukseen. Myöhemmin samana vuonna alus rekisteröitiin Marine Atlantic Dieppen haltuun. 24. tammikuuta–24. huhtikuuta 1986 väliseksi ajaksi alus aikarahdattiin Dieppe Ferriesin (SNCF) Dieppen ja Newhavenin väliseen liikenteeseen. Rahtauksen päätyttyä alus jäi muutamaksi päiväksi käyttämättömänä Dunkerqueen. 2. toukokuuta 1986 alus aikarahdattiin RoRo Ferriesin Rosslaren ja Pembroke Dockin väliseen liikenteeseen. Joulukuussa 1986 alus aikarahdattiin jälleen Dieppe Ferriesin Dieppen ja Newhavenin väliseen liikenteeseen. Vuonna 1989 alus aloitti Marine Atlanticin liikenteessä. Vuonna 1992 Marine Evangeline aikarahdattiin Opale Ferriesin Folkestonen ja Boulognen väliseen liikenteeseen. 4. heinäkuuta 1993 Opale Ferries meni konkurssiin, minkä jälkeen alus aikarahdattiin Meridian Ferriesin Folkestonen ja Boulognen väliseen liikenteeseen nimellä Spirit of Boulogne. Samalla alus myös rekisteröitiin Bahaman lipun alle. Kotisatamaksi tuli Nassau. 5. heinäkuuta 1994 alus ajoi karille lähellä Boulognea. 15. maaliskuuta 1995 Meridien Ferrieskin meni konkurssiin, ja alus jäi Boulogneen käyttämättömänä.
Myöhemmin samana vuonna alus sai jälleen nimen Marine Evangeline. Kesäkuussa alus aikarahdattiin Sealink Stena Linen Newhavenin ja Dieppen väliseen liikenteeseen. Lokakuussa alus siirtyi reitille Belfast–Stranraer. 2. huhtikuuta 1996 alus siirtyi jälleen reitille Newhaven–Dieppe. Lokakuussa 1996 rahtaus loppui, ja Marine Evangeline jäi käyttämättömänä Englannin Southamptoniin. Lokakuussa 1997 alus aikarahdattiin virolaisen Hansateen Kapellskärin ja Paldiskin väliseen liikenteeseen.
Elokuussa 1998 Hansatee osti aluksen ja rekisteröi sen Viron lipun alle nimellä Kapella. Kotisatamaksi tuli Tallinna. Maaliskuussa 2004 alus siirtyi reitille Tallinna–Helsinki. Maaliskuussa 2006 Kapella siirtyi jälleen reitille Paldiski–Kapellskär. Tammikuussa 2007 Kapella siirtyi takaisin Tallinnan ja Helsingin välille. Huhtikuussa 2007 reitiksi tuli jälleen Paldiski–Kapellskär. 1. lokakuuta 2008 Kapella lopetti tuolla välillä ja siirtyi Viron Paljassaareen ja jäi sinne käyttämättömänä. Lokakuussa 2010 se liikennöi taas Paldisk–Kapellskär linjalla. Vuonna 2012 alus myytiin Panamaan, ja sen nimeksi tuli ULS Ferry 1.
Aiheesta muualla

Kuvia tai muita tiedostoja aiheesta M/S ULS Ferry 1 Wikimedia Commonsissa
Fakta om Fartyg – M/S Duke of Yorkshire faktaomfartyg.se. Arkistoitu 31.7.2012. Viitattu 16.3.2008. (ruotsiksi)
Kapella Helsingissä kesällä 2005.
M32R

| M32R> Perustietoja |
| --- | --- |
Kehittäjä:  Mitsubishi
Valmistaja:  Renesas Electronics
Arkkitehtuuri ja luokitus
Arkkitehtuurityyppi:  RISC
Osoiteavaruus:  32-bit
Tavujärjestys:  Bi-endian
M32R on Mitsubishin kehittämä mikroprosessori sulautettuihin järjestelmiin. Nykyisin suoritinperhettä valmistaa Renesas Electronics.
M32R on 32-bittinen RISC suoritin.
Käyttöjärjestelmät

Linux tukee suoritinta.
Aiheesta muualla

Porting Linux to the M32R processor (englanniksi)
Linux/M32R Home Page (englanniksi)
M3

M3 voi tarkoittaa seuraavia asioita:
Sotakalusto

M3-konepistooli, Yhdysvaltain armeijan konepistooli.
M3 (puolitelavaunu), yhdysvaltalainen puolitelavaunu.
M3 Bradley, Yhdysvaltain armeijan ohjuksin aseistettu rynnäkköpanssari.
M3 (panssariauto), yhdysvaltalainen toisessa maailmansodassa käytetty panssariauto.
M3 Lee, Yhdysvaltain panssarivaunu toisessa maailmansodassa, viralliselta nimeltään Medium Tank M3.
M3 Stuart, Yhdysvaltain panssarivaunu toisessa maailmansodassa, viralliselta nimeltään Light Tank M3.
M3 Half-track, Yhdysvaltain puolitela-ajoneuvo toisessa maailmansodassa
Tekniikka

M3 (päästöluokitus), rakennusmateriaalien päästöluokitusten luokka, johon kuuluvat emissiotestatut materiaalit alle M2-vaatimustason.
BMW M3, BMW:n valmistama urheiluauto.
Muuta

M3, Messierin luettelon kohde 3, (NGC 5272), pallomainen tähtijoukko Ajomiehessä.
m³ tarkoittaa kuutiometriä
M3, tietynlainen pakkohoitolähete
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”M3”, voi hakea sivunnimihaulla, laajalla sivunnimihaulla tai tekstihaulla.
Ladislav Mňačko

Ladislav Mňačko vuonna 1968.
Ladislav Mňačko (1919 Valašské Klobouky, Tšekkoslovakia – 24. helmikuuta 1994 Bratislava, Slovakia[lähde? ]) oli slovakialainen kirjailija, joka toimi myös teatterialalla. Mňačko kirjoitti muun muassa Tšekkoslovakian kriisiä kuvaavan teoksen Seitsemäs yö.
Tšekkoslovakian miehityksen aikana 1968 Mňačko lähti maanpakoon länteen.
Suomennetut teokset

Vallan maku, suom. Risto Lehmusoksa täydennetystä saksankielisestä laitoksesta, Jyväskylä: Gummerus 1967 (Slov. alkuperäiskirjoitus: Jak chutna moc on osittain ilm. Tšekkoslovakiassa 1966.)
Seitsemäs yö (Siedma noc), Slovakiankielisestä julkaisemattomasta alkuperäiskäsikirjoituksesta... suom. ja jälkipuheella varustanu Reijo Nikkilä, yväskylä: Gummerus 1968
Dresdenin yö (Nočny rozhovor), saksankielisestä teoksesta Die Nacht von Dresden suom. Oili Suominen, Jyväskylä: Gummerus 1970
Aiheesta muualla

Kuvia tai muita tiedostoja aiheesta Ladislav Mňačko Wikimedia Commonsissa
M396

| M396 |
| --- | --- |
Aseen tyyppi:  155 mm tykin kuorma-ammus
Alkuperämaa:  Israel
Palvelushistoria
Sodissa:  Libanonin sota (2006)
Valmistushistoria
Valmistajat:  Israel Military Industries
Tekniset tiedot
Kaliiperi:  155 mm
M396 (englanniksi koko nimeltään 155 mm Extended-Range Cargo Projectile M396 ) on israelilainen Israel Military Industries Ltd.:n valmistama kuorma-ammus 155 mm:n tykeille. Se kykenee kuljettamaan 49 M85-tytärammusta. Britannian maavoimat ovat hyväksyneet sen tunnuksella L20A1 ja Sveitsin puolustusvoimat KaG90. M396:n kantama vaihtelee tykin putken pituudesta johtuen 30 kilometristä (L39) 36 kilometriin (L52). 
Suomessa 155 K 98:n putken mitta on L52 eli 52 x kaliiperi.
M396:a (L20A1) käyttivät muun muassa britit Irakin sodassa.
M395:n ja M396:n käyttäjävaltiot

Argentiina
Itävalta
Kreikka
Saksa
Intia
Israel
Italia
Romania
Sveitsi
Yhdistynyt kuningaskunta
Yhdysvallat
Britannialla on varastossaan 59 364 ja Yhdysvalloilla 5 000 M395:ia tai M396:ia.
M395:ä ja M396:ä on käytetty muun muassa kesällä 2006 Libanonissa.
Muualla

Britannia, L20A1
Saksa, DM 632
Sveitsi, KaG90
Aiheesta muualla

Human Rights Watch: A dirty dozen cluster munitions  (englanniksi) PDF-tiedostomuoto
Tytärammuksia kuljettavat kuorma-ammukset
DM 602
DM 612
DM 632
DM 642
DM 652
DM 662
DM 702
KaG90
L20A1
M395
M396
M397
M449
M483A1
M864
Mali Harries

Mali Harries (s. 1976) on walesilainen näyttelijä. Hän on näytellyt muun muassa draamasarjoissa Foylen sota (2002–2007), Tohtori Intiasta (2010–2012) ja Syrjäinen maa (2013–).
Aiheesta muualla

Mali Harries Internet Movie Databasessa. (englanniksi)
Malheurin piirikunta

Malheurin piirikunta (engl. Malheur County) on Yhdysvaltojen Oregonin osavaltiossa sijaitseva piirikunta. Sen väkiluku oli 129 749 vuonna 2019. Piirikunnan hallintokeskus on Valen kaupunki. Piirikunta on perustettu 17. helmikuuta 1887.
Aiheesta muualla

Kuvia tai muita tiedostoja aiheesta Malheurin piirikunta Wikimedia Commonsissa
MaliVai Washington

| MaliVai Washington |
| --- | --- |

Henkilötiedot
Syntynyt: 20. kesäkuuta 1969  Glen Cove 
Kansalaisuus:   Yhdysvallat
Tennispelaaja
Pituus:  180 cm
Paino:  79 kg
Kätisyys:  oikea
Ammattilaisena:  1989–
Palkintorahat:  3 232 565 USD
Kaksinpeli
Paras sijoitus:  11. (26.10.1992)
Turnausvoittoja:  4
Voitot/tappiot:  254–184
Grand Slam -turnauksissa
Australian avoimet:  puolivälierät (1994)
Ranskan avoimet:  4. kierros (1993)
Wimbledon:  loppuottelu (1996)
Yhdysvaltain avoimet:  4. kierros (1992)
Nelinpeli
Voitot/tappiot:  27–44
Aiheesta muualla
ITF
ATP
MaliVai ”Mal” Washington (s. 20. kesäkuuta 1969 Glen Cove, New York) on yhdysvaltalainen entinen tennispelaaja. Parhaimmillaan hän oli kaksinpelissä ATP-listan sijalla 11 lokakuussa 1992. Hän voitti urallaan neljä ATP-turnausta kaksinpelissä.
Washington kilpaili ammattilaistasolla kymmenen vuoden ajan (1989–1999), kunnes vasen polvivamma päätti hänen uransa. Vuonna 1996 hän eteni Wimbledonissa loppuotteluun, jossa hävisi Richard Krajicekille.
Aiheesta muualla

MaliVai Washington Kids Foundation
MaliVai Washington profiili ATP:n kotisivuilla
MaliVai Washington profiili ITF:n kotisivuilla
MaliVai Washington profiili Davis Cupin kotisivuilla
M/S UND Adriyatik

| M/S UND Adriyatik |
| --- | --- |
 UND Adriyatik tulessa lähellä kroatialaista Pulan kaupunkia
Tyyppi:  Rahtilaiva
Lippuvaltio:  Turkki
Kotipaikka:  Istanbul
IMO-numero:  9215488
MMSI-numero:  271000622
Tunnuskirjaimet:  TCUS
Aiemmat nimet:  2001– UND Adriyatik
Omistaja:  U.N Ro-Ro İşletmeleri A.Ş
Aiemmat omistajat:  2001–2004: Und Denizcilik A.S. 2004–2005: U.N. Deniz Tasimaciligi A.S. 2005– U.N Ro-Ro İşletmeleri A.Ş 
Rakennustelakka:  Flensburger Schiffbau-Gesellschaft, Flensburg, Saksa
Rakennusnumero:  714
Vesillelasku:  9. kesäkuuta 2001
Luovutettu:  29. syyskuuta 2001
Tekniset tiedot
Pituus:  193 m
Leveys:  26 m
Syväys:  7,4 m
Bruttovetoisuus (GT):  22 900
Koneisto:  2 × MaK 9M43 diesel
Koneteho:  16 200 kW
Nopeus:  39,82 km/h
Nopeus:  21,5 kn
Hyttejä:  12
Lastikapasiteetti:  3 256
Lastikapasiteetti:  512 TEU
Lähteet:  
M/S UND Adriyatik (IMO 9215488) on turkkilaisen U.N Ro-Ro İşletmeleri A.Ş:n omistama ro-ro-rahtialus. Alus on rakennettu vuonna 2001 Flensburger Schiffbau-Gesellschaftin telakalla Flensburgissa, Saksassa. Kuollutta painoa laivalla on 14 200 tonnia. UND Adriyatik on rekisteröity Turkin lipun alle ja sen kotisatama on Istanbul.
UND Adriyatikin sisaraluksia ovat M/S Maersk Vlaardingen, M/S UND Birlik, M/S Maersk Voyager, M/S UND Ege ja M/S UND Atılım.
Tekniset tiedot

Pituutta UND Adriyatikilla on 193 metriä, leveyttä 26 metriä ja syväys on 7,4 metriä. Laivan koko tilavuus (bruttovetoisuus) (GT) on 22 900 ja matkustus- ja lastitilojen tilavuus (nettovetoisuus) (NT) 6 870. Aluksen lastikapasiteetti on 3 256 metriä ja konttikapasiteetti on 512. Laivan huippunopeus on 21,5 solmua.
Laivan pääkoneina on kaksi MaK 9M43 dieselmoottoria, jotka yhdessä kehittävät 16 200 kilowatin tehon.
Tekniset tiedot > Alustyyppi

UND Adriyatik on ro-ro-alus (roll on roll off), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. UND Adriyatikin lastaukseen ja purkamiseen kuluu aikaa viidestä kuuteen tuntiin. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.
Käyttöhistoria

9. kesäkuuta 2001 alus laskettiin vesille ja 29. syyskuuta se luovutettiin Und Denizcilik A.S:n omistukseen, joka rekisteröi sen Turkin lipun alle nimellä UND Adriyatik. Kotisatamaksi tuli Istanbul. Tämän jälkeen alus aloitti liikennöinnin Istanbulissa sijaitsevan Pendikin ja Italian Triesten välillä. Matkaan kuluu aluksella aikaa 52 tuntia. Vuodesta 2004 vuoteen 2005 saakka alus oli U.N. Deniz Tasimaciligi A.S:n omistuksessa, jonka jälkeen alus siirtyi U.N Ro-Ro İşletmeleri A.Ş:n omistukseen.